section_heading: Oslobađanje robova
paragraph_text: thumb|right|[[Kazališna maska roba u grčkoj komediji, 2. stoljeće pr. n. e., Nacionalni arheološki muzej Atene.]] Oslobađanje robova prakticiralo se na Hiosu barem od 6. stoljeća pr. n. e. Ta je praksa vjerojatno postojala i ranije, jer se radilo o postupku koji se u cijelosti odvijao usmenim putem. Neformalni postupci emancipacije potvrđeni su i u klasičnom razdoblju. Bilo je dovoljno imati svjedoke, koji bi s građaninom pošli na javnu ceremoniju emancipacije njegovog roba, koja se odvijala ili u kazalištu ili pred nekim javnim skupom. Ta je praksa u Ateni zabranjena polovinom 6. stoljeća pr. n. e., kako bi se izbjegli neredi.